Valószínűleg Helsinkiben találkozik egymással Putyin és Trump – PestiSrácok
Valószínűleg Helsinkiben találkozik egymással Putyin és Trump
Donald Trump amerikai elnök a Fehér Házban újságíróknak szerdán azt mondta: valószínűleg Helsinkiben találkozik Vlagyimir Putyin orosz államfővel.
Donald Trump a Marcelo Rebelo de Sousa portugál államfővel tartott megbeszélései előtt nyilatkozott az újságíróknak. Mint mondta: a július 11-12-én Brüsszelben tartandó NATO-csúcs után, valószínűleg a finn fővárosban találkozik az orosz elnökkel. Az amerikai elnök újságírói kérdésre válaszolva csupán annyit mondott, hogy a csúcstalálkozón elsősorban Szíriáról és az ukrajnai helyzetről lesz szó.
John Bolton ott van most Moszkvában, a részleteket ő egyezteti
– tette hozzá nemzetbiztonsági tanácsadójára utalva. A Moszkvában tárgyaló John Bolton – miután megbeszélést folytatott Vlagyimir Putyinnal – szerdai sajtótájékoztatóján nem nevezte meg a tervezett csúcstalálkozó helyszínét. Elmondta ugyanakkor, hogy még a csúcstalálkozó előtt várhatóan megbeszélést folytat egymással Mike Pompeo amerikai és Szergej Lavrov orosz külügyminiszter. Közben Mike Pompeo külügyminiszter egy szenátusi albizottsági meghallgatáson szerdán kifejtette: Donald Trump meggyőződése szerint Moszkvának vissza kell térnie a G7-es országcsoportba, és elkerülhetetlen, hogy Oroszország a geostratégiai tárgyalások részese legyen.
Kapcsolódó témákcsúcstalálkozóDonald TrumpHelsinkiVlagyimir Putyin
2018-06-28 at 10:15
BALLIBEK SZERINT A KÉT ÖRDÖG TALÁLKOZNI FOG….VAJON MI LESZ EBBŐL? 😀
Orbán Viktor felmentette az Információs Hivatal főigazgatóját
Mike Pence, amerikai alelnök Ecuadorban tárgyal az illegális bevándorlás és a venezuelai helyzet kapcsán